ARCI1111
ఆర్సీ రెండురోజుల టెక్నాలజీ ఎక్స్‌పో
హైదరాబాద్‌: సాంకేతిక రంగంలో విశిష్ట ముద్రనువేసి అనేక అద్భుత ఆవిష్కరణలకు ప్రాణం పోసిన ఆర్సీ (ఇంటర్నేషనల్‌ అడ్వాన్స్‌డ్‌రీసెర్చ్‌ సెంటర్‌ఫర్‌ పౌడర్‌ మెటలర్జీ, అండ్‌ న్యూ మెటీరియల్స్‌) సంస్థ ఆధ్వర్యంలో ఈనెల 27,28 తేదీల్లో టెక్‌ఎక్స్‌పో నిర్వహిస్తోంది. హైదరాబాద్‌లోని తమ ఆర్సి కేంద్రంలోనే ఈ సదస్సుజరుగుతున్నది. కేంద్ర ప్రభుత్వ సంస్థ అయిన ఆర్సీ ఏర్పడి 20 ఏళ్లు పూర్తి చేసున్న సందర్భంగా ఈ ఎక్స్‌పో 2017 భారీగా నిర్వహించదలిచారు. ఈ కార్యక్రమాన్ని కేంద్ర శాస్త్రవిజ్ఞాన సాంకేతికశాఖల మంత్రి వైఎస్‌చౌదరి ప్రారంభిస్తారని ఆర్సి డైరెక్టర్‌ డా.జి.పద్మానాభం, అసోసియేట్‌ డైరెక్టర్‌ డా.రా§్‌ు జాన్సన్‌లు వెల్ల డించారు.
ఉదయం పదిగంటలకు ప్రారంభించే ఈ కార్యక్రమంలో ఎఆర్‌సిఐకి సంబంధించిన అనేక పరిశోధనలు ఉంటాయని ఎగ్జిబిషన్‌లో ఆర్సితో పాటు అనేక ప్రైవేటు సంస్థలు కూడా తమతమ విజ్ఞాన ప్రదర్శనలు ఏర్పాటుచేస్తున్నట్లు డైరెక్టర్‌ వివరించారు. లేజర్‌ టెక్నాలజీ, నానోమెటీరియల్‌, స్పేస్‌టెక్నాలజీల్లో అనేక అద్భుత ప్రయోగాలను చేసి వాటిని అనేక ప్రభుత్వ విభాగాలకు, ప్రైవేటు సంస్థలకు సైతం అందించిందన్నారు ఆర్సీ తన 20 ఏళ్ల ప్రస్తానంలో సుమారు 150 ఆవిష్కరణలను సమాజానికి అందించింది.
ఈ ఆవిష్కరణలను లైవ్‌డెమో రూపంలో ప్రదర్శిస్తామన్నారు. ఈ టెక్‌ఎక్స్‌పో 2017కి దేశంలోని అనేక ప్రాంతాల నుంచి వందల మంది పారిశ్రామికవేత్తలు, శాస్త్రవేత్తలు, ప్రభుత్వ ఉన్నతస్థాయి ప్రముఖులు హాజరవుతున్నట్లు డైరెక్టర్‌ వివరించారు. మేకిన్‌ ఇండియా దిశగా ఆర్‌సి చేస్తున్న పరిశోధనలు సమాజంలో అనేక సాంకేతిక ఆధునీ కరణకు దోహదంచేస్తున్నాయన్నారు. ఇక మంగళవారం 28వ తేదీ సైన్స్‌డే ఉత్సవాలు జరుగుతాయని ఈసందర్భంగా అనేకమంది ప్రముఖ శాస్త్రవేత్తలు కీలక ప్రసంగాలు చేస్తారని ఆర్సీ డైరెక్టర్‌ వెల్లడించారు.